Forum (Interrete)
Un forum de internet, o tabula de messages, es un sito de discussion in linea ubi personas pote haber conversas in forma de messages publicate. Illos differe del salas de chat proque le messages sovente es plus longe que un linea de texto e es al minus temporalmente archivate. In addition, dependente del accesso de un usator o le configuration del forum, un message publicate poterea esser approbate per un moderatore ante devenir visibile publicemente.

Forums ha un specifico collection de jargon associate con illos; pro exemplo, un conversation unic es nominate un "filo" o topico.

Un forum de discussion ha un structura hierarchical o in forma de arbore: un forum pote contener un numero de subforos, que cata un pote haber varie topicos. In un topico de un forum, cata nove discussion initiite es nominate un filo e pote esser respondite per tote le personas que desira facer lo.

Dependente del configuration del forum, usatores pote esser anonyme o deberea registrar se con le forum e postea messages posteriormente con un accesso. In le majoritate de forums, usatores non ha bisogno de registrar se pro leger messages existente.
Internet